

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADSKO VIJEĆE

KLASA: 620-01/17-01/08

URBROJ: 2214/01-01-17-4

U Pregradi, 14.12.2017. godine

Na temelju članka 76.st.4. Zakona o sportu (NN 71/06, 150/08, 124/10, 124/11, 86/12, 94/13, 85/15, 19/16) i članka 32. Statuta Grada Pregrade (Službeni glasnik Krapinsko-zagorske županije“ broj 06/13 i 17/13), Gradsko vijeće Grada Pregrade na 5. sjednici, održanoj 14.12.2017.g. donosi

PROGRAM

javnih potreba u sportu Grada

Pregrade za 2018. godinu

Članak 1.

U skladu sa Zakonom o financiranju javnih potreba u sportu, proračunskim mogućnostima i potrebe da sportske aktivnosti budu na dosadašnjoj razini Programom javnih potreba u sportu utvrđuju se aktivnosti, poslovi i djelatnosti od značaja za grad Pregradu:

* poticanje i promicanje sporta, osobito sporta djece i mladeži,
* djelovanje sportskih udruga,
* sportsko-rekreacijske aktivnosti građana,
* planiranje, izgradnja, održavanje i korištenje sportskih građevina značajnih za jedinicu lokalne samouprave.

Članak 2.

Za ostvarivanje Programa javnih potreba iz čl.1. ovog Programa, Grad Pregrada je osigurao financijska sredstva u svom Proračunu.

Članak 3.

Programom javnih potreba u sportu obuhvaćeno je financiranje osnovnih uvjeta za sport i rekreaciju, aktivnosti sportskih klubova, amaterskih sportskih aktivnosti udruga grada Pregrade, sportske manifestacije, te potpore sportašima za postignute značajne rezultate.

Članak 4.

Za javne potrebe u sportu osiguravaju se sredstva u proračunu Grada Pregrade za sportske aktivnosti, poslove i djelatnosti od značaja za Grad Pregradu, u ukupnom iznosu od 300.000,00 kuna.

Sredstva iz st.1. ovog članka doznačuju se na temelju sklopljenog Ugovora, Sportskoj zajednici Grada Pregrade dinamikom mjesečnih iznosa.

Za daljnji prijenos proračunskih sredstava za pojedine namjene u području utvrđenih javnih potreba zadužena je Sportska zajednica Grada Pregrade.

Sportska zajednica Grada Pregrade o svom radu i realizaciji sredstava utvrđenim ovim programom podnosi godišnje izvješće Gradskom vijeću Grada Pregrade.

Članak 5.

Ukoliko se proračunski prihodi neće ostvarivati u planiranom iznosu, izdaci iz ovog programa realizirati će se proporcionalno u visini ostvarenih prihoda Proračuna Grada Pregrade.

Članak 6.

Ovaj Program objavljuje se u »Službenom glasniku Krapinsko-zagorske županije«, a primjenjuje se tijekom 2018. proračunske godine.

PREDSJEDNICA

GRADSKOG VIJEĆA

Tajana Broz